
Parlamentul  României

Camera  Deputaţilor

Comisia pentru industrii si servicii






                Bucureşti, 07.09.2006 









                    Nr.23/135/2006
AVIZ

asupra proiectului de Lege pentru aprobarea Ordonanţei de urgenţă a Guvernului nr.30/2006 privind funcţia de verificare a aspectelor procedurale aferente procesului de atribuire a contractelor de achiziţie publică



În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.30/2006 privind funcţia de verificare a aspectelor procedurale aferente procesului de atribuire a contractelor de achiziţie publică, trimis cu adresa nr. P.L.x 560/21 iunie 2006.



Camera Deputaţilor este Cameră decizională.

Proiectul de lege se consideră adoptat de Senat conform prevederilor art.115 alin.(5) teza a III-a din Constituţia României, republicată, deoarece prima Cameră sesizată nu s-a pronunţat în termen de cel mult 30 zile de la depunere.



Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege în şedinţa din 6 septembrie 2006.


Membrii comisiei au examinat proiectul de lege, expunerea de motive şi avizul favorabil al Consiliului Legislativ.



În urma dezbaterilor, cu 12 voturi pentru şi 8 împotrivă, membrii comisiei au hotărât avizarea favorabilă a proiectului de lege cu amendamente admise prezentate în anexă.



În raport de obiectul şi conţinutul său, proiectul de lege face parte din categoria legilor ordinare.

                  PREŞEDINTE,                                             SECRETAR,
               Dan Ioan Popescu                                           Aurelia Vasile
Consilier,

Silvia Vlăsceanu

Anexa
A M E N D A M E N T E    A D M I S E 

la proiectul de Lege pentru aprobarea Ordonanţei de urgenţă a Guvernului nr.30/2006 privind funcţia de verificare a aspectelor procedurale aferente procesului de atribuire a contractelor de achiziţie publică

	Nr.

crt.
	Textul O.U.G. nr.30/2006
	Text adoptat de Senat
	Amendamente propuse
	Motivaţia

	0
	1
	2
	3
	4

	1
	
	Titlul legii

LEGE

pentru aprobarea Ordonanţei de urgenţă a Guvernului nr.30/2006 privind funcţia de verificare a aspectelor procedurale aferente procesului de atribuire a contractelor de achiziţie publică


	Nemodificat
	

	2
	
	Articol unic. – Se aprobă Ordonanţa de urgenţă a Guvernului nr.30 din 12 aprilie 2006 privind funcţia de verificare a aspectelor procedurale aferente procesului de atribuire a contractelor de achiziţie publică, publicată în Monitorul Oficial al României, Partea I, nr.365 din 26 aprilie 2006.


	Articol unic. – Se aprobă Ordonanţa de urgenţă a Guvernului nr.30 din 12 aprilie 2006 privind funcţia de verificare a aspectelor procedurale aferente procesului de atribuire a contractelor de achiziţie publică, publicată în Monitorul Oficial al României, Partea I, nr.365 din 26 aprilie 2006 cu următoarele modificări şi completări:

Dep. Mircea Ciopraga -PNL

Dep. Gheorghe Dragomir – PNL


	Conform normelor de tehnică legislativă.


	0
	1
	2
	3
	4

	3
	Titlul ordonanţei de urgenţă

Ordonanţă de urgenţă

privind funcţia de verificare a aspectelor procedurale aferente procesului de atribuire a contractelor de achiziţie publică


	Nemodificat
	1. Titlul ordonanţei de urgenţă se modifică şi va avea următorul cuprins:

„Ordonanţă de urgenţă

privind funcţia de verificare a aspectelor procedurale aferente procesului de atribuire a contractelor de achiziţie publică

a contractelor de concesiune de lucrări publice şi a contractelor de concesiune de servicii”
Dep. Mircea Ciopraga -PNL

Dep. Gheorghe Dragomir – PNL


	Corelare cu titlul OUG nr. 34/2006, completată şi modificată prin Legea nr. 337/2006

	4 
	Art.1. – (1) Se desemnează Ministerul Finanţelor Publice ca organ de specialitate al administraţiei publice centrale responsabil pentru îndeplinirea funcţiei de verificare a aspectelor procedurale aferente procesului de atribuire a contractelor care intră sub incidenţa legislaţiei privind atribuirea contractelor de achiziţie publică.

(2) În sensul prevederilor alin.(1), fac obiectul verificării aspectelor procedurale aferente procesului de atribuire a următoarelor contracte:

a) contractele de lucrări şi contractele de concesiune de lucrări cu valoare estimată, fără TVA, mai mare sau egală cu 250.000 euro;

b) contractele de servicii şi contractele de concesiune de servicii cu valoare estimată, fără TVA, mai mare sau egală cu 40.000 euro;

c) contractele de furnizare cu valoare estimată, fără TVA, mai mare sau egală cu 40.000 euro;

d) acordurile – cadru încheiate în vederea atribuirii contractelor prevăzute la lit.a) – c).

(3) Verificarea priveşte etapele procesului de achiziţie publică, după publicarea anunţului de participare până la atribuirea şi semnarea contractului. În situaţiile excepţionale reglementate de lege, în care este permisă încheierea contractului fără publicarea prealabilă a anunţului de participare, verificarea priveşte etapele procesului de achiziţie începând cu transmiterea invitaţiei de participare la negociere până la atribuirea şi semnarea contractului.


	Nemodificat
	2.Alineatele (1) şi (3) ale articolului 1 se modifică şi va avea următorul cuprins:

„Art.1. - (1) Se desemnează Ministerul Finanţelor Publice ca organ de specialitate al administraţiei publice centrale responsabil pentru îndeplinirea funcţiei de verificare a aspectelor procedurale aferente procesului de atribuire a contractelor care intra sub incidenta legislaţiei privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii.

(2) Nemodificat

 (3) Verificarea priveşte etapele procesului de achiziţie publica, după publicarea anunţului de participare pana la semnarea contractului. În situaţiile excepţionale reglementate de lege, în care este permisă încheierea contractului fără publicarea prealabilă a anunţului de participare, verificarea priveşte etapele procesului de achiziţie începând cu transmiterea invitaţiei de participare până la semnarea contractului.”

Dep. Mircea Ciopraga -PNL

Dep. Gheorghe Dragomir – PNL


	Corelare cu OUG nr. 34/2006 completată şi modificată prin Legea nr. 337/2006

Finalizarea procedurii o constituie semnarea contractului

	5 
	Art.2. – Ministerul Finanţelor Publice prin structurile sale specializate de la nivel central şi teritorial efectuează verificarea procesului de atribuire a contractelor în mod selectiv pe baza analizei de risc.


	Nemodificat
	3. Articolul 2 se modifică şi va avea următorul cuprins:

„Art.2. – (1) Ministerul Finanţelor Publice efectuează verificarea procesului de atribuire a contractelor în mod selectiv pe baza unei analize de risc.

(2) Analiza de risc se face de către o persoana autorizată, la solicitarea Autorităţii Naţionale de Reglementare şi Monitorizare a Achiziţiilor Publice, agreată de Ministerul Finanţelor Publice şi Autoritatea Naţională de Reglementare şi Monitorizare a Achiziţiilor Publice, pe baza metodologiei stabilită prin normele de aplicare ale prezentei ordonanţe de urgenţă pe cheltuiala Ministerul Finanţelor Publice. 

(3) Analiza de risc devine document public, se remite părţilor contractante în termen de 5 zile de la depunerea acesteia la Ministerul Finanţelor Publice şi este valabilă 6 luni de la data întocmirii.

(4) Ministerul Finanţelor Publice poate efectua verificarea procesului de atribuire a contractelor numai la ofertanţii cu risc instabil determinat conform normelor de aplicare ale prezentei ordonanţe de urgenţă, sub coordonarea Autorităţii Naţionale de Reglementare şi Monitorizare a Achiziţiilor Publice.

(5) Pentru fiecare procedură de atribuire selectată, urmare a însuşirii analizei de risc, şi în funcţie de gradul de risc rezultat se va desemna un observator al Ministerului Finanţelor Publice.”

Dep. Mircea Ciopraga -PNL

Dep. Gheorghe Dragomir – PNL


	Evaluarea unei reglementări precise privind analiza de risc pentru cazurile deosebite. 

În vederea respectării principiului transparenţei.

Evitarea suprapunerii cu atribuţiile ANRMAP.



	6 
	Art.3. – Obiectivul funcţiei de verificare a achiziţiilor publice, este de a contribui la asigurarea conformităţii cu legislaţia din domeniu a procedurilor derulate în vederea atribuirii contractelor de achiziţie publică şi a documentelor întocmite în cadrul acestor proceduri.


	Nemodificat
	4. Articolul 3 se modifică şi va avea următorul cuprins:

„Art. 3 . - Obiectivul funcţiei de verificare a achiziţiilor publice este de a contribui la asigurarea conformităţii cu legislaţia din domeniu a procedurilor derulate în vederea atribuirii contractelor de achiziţie publică, a contractelor de concesiune de lucrări publice şi a contractelor de concesiune de servicii şi a documentelor întocmite în cadrul acestor proceduri.”

Dep. Mircea Ciopraga -PNL

Dep. Gheorghe Dragomir – PNL


	Corelare cu ordonanţei OUG nr. 34/2006 completată şi modificată prin Legea nr. 337/2006



	7 
	Art.4. – Atribuţiile Ministerului Finanţelor Publice în vederea îndeplinirii funcţiei de verificare, sunt următoarele:

a) urmărire a derulării procedurilor în legătură cu procesul de atribuire a contractelor prevăzute la art.1 alin.(2);

b) analiză a documentaţiei întocmite de către autoritatea contractantă în scopul atribuirii contractelor prevăzute la art.1 alin.(2);

c) elaborare de rapoarte de activitate pentru fiecare procedură de atribuire a contractelor de achiziţii publice care a fost supusă verificării;

d) emitere de avize cu caracter consultativ în situaţia în care se constată neconcordanţe în aplicarea legislaţiei în domeniul achiziţiilor publice.


	Nemodificat
	Nemodificat

Nemodificat

5. Literele b) şi c) ale articolului 4 se modifică şi vor avea următorul cuprins:

„b) analiza a documentaţiei de atribuire întocmită de către autoritatea contractanta in scopul atribuirii contractelor prevăzute la art. 1 alin.(2) şi emiterea unui aviz de conformitate cu prevederile OUG nr. 34/2006 privind atribuirea contractelor de achiziţie publică, a contractelor de concesiune de lucrări publice şi de concesiune de servicii, modificată şi completată prin Legea nr. 337/2006, premergător iniţierii procedurii de atribuire a contractelor;

c) elaborare de rapoarte de activitate pentru fiecare procedura de atribuire a contractelor de achiziţii publice care a fost supusa verificării de către observatorii desemnaţi, avizate de către ANRMAP;
Dep. Mircea Ciopraga -PNL

Dep. Gheorghe Dragomir – PNL

6. Litera d) a articolului 4 se abroga.

Dep. Mircea Ciopraga -PNL

Dep. Gheorghe Dragomir – PNL
	În vederea respectării principiului transparenţei.

Să nu se suprapună peste atribuţiile ANRMAP

ANRMAP, prin lege asigură activitatea de monitorizare şi reglementare în domeniul achiziţiilor publice



	8 
	Art.5. – (1) La data iniţierii procedurii de atribuire a contractelor prevăzute la art.1 alin.(2), autorităţile contractante au obligaţia de a înştiinţa Ministerul Finanţelor Publice asupra procedurii ce urmează a fi derulată.
(2) În vederea îndeplinirii atribuţiilor prevăzute în prezenta ordonanţă de urgenţă, structurile specializate din cadrul Ministerului Finanţelor Publice vor desemna observatori care participă în procesul de atribuire al contractelor selectate conform prevederilor art.2.

(3) În exercitarea atribuţiilor lor de serviciu, observatorii elaborează rapoarte de activitate pentru fiecare procedură de achiziţie publică la care au participat, pe care le transmit autorităţii contractante.
(4) În situaţia în care, în exercitarea funcţiei de verificare, constată neconcordanţe în aplicarea legislaţiei din domeniul achiziţiilor publice, structurile specializate din cadrul Ministerului Finanţelor Publice au dreptul să consulte Autoritatea Naţională pentru Reglementarea şi Monitorizarea Achiziţiilor Publice înainte de a emite avizul consultativ prevăzut la art.4 lit.d).

(5) Structurile specializate din cadrul Ministerului Finanţelor Publice au obligaţia de a transmite avizul consultativ, autorităţii contractante, Autorităţii Naţionale pentru Reglementarea şi Monitorizarea Achiziţiilor Publice şi, după caz, organului ierarhic superior al autorităţii contractante.

(6) Pe baza avizului consultativ al structurilor specializate din cadrul Ministerului Finanţelor Publice, autoritatea contractantă poate dispune suspendarea procesului de atribuire a contractului de achiziţie publică, modificarea, încetarea, revocarea şi anularea actelor în legătură cu care s-a emis avizul, precum şi orice alte măsuri corective pentru remedierea neconformităţilor semnalate de către observator, sau poate decide continuarea procesului de atribuire a contractului de achiziţie publică, informând de îndată autorităţile prevăzute la alin.(4).


	Nemodificat
	7. Articolul 5 se modifică şi va avea următorul cuprins:

“(1) În vederea îndeplinirii atribuţiilor prevăzute în prezenta ordonanţă de urgenţă, Ministerul Finanţelor Publice poate desemna, la cererea autorităţilor contractante, observatori care participă în procesul de atribuire al contractelor selectate conform prevederilor art.2.

(2) Observatorii nu fac parte din comisiile de evaluare a ofertelor.

(3) În exercitarea atribuţiilor lor de serviciu, observatorii elaborează rapoarte de activitate pentru fiecare procedură de achiziţie publică la care au participat, pe care le transmit autorităţii contractante.

(4) În situaţia în care, în exercitarea funcţiei de verificare, constată neconcordanţe în aplicarea legislaţiei din domeniul achiziţiilor publice, observatorii Ministerului Finanţelor Publice au obligaţia să consulte Autoritatea Naţională pentru Reglementarea şi Monitorizarea Achiziţiilor Publice înainte de a emite avizul consultativ prevăzut la art.4 lit.d).

(5) Observatorii Ministerului Finanţelor Publice au obligaţia de a transmite avizul consultativ, autorităţii contractante, Autorităţii Naţionale pentru Reglementarea şi Monitorizarea Achiziţiilor Publice şi, după caz, organului ierarhic superior al autorităţii contractante. ”

Dep. Mircea Ciopraga -PNL

Dep. Gheorghe Dragomir – PNL

	Publicitatea se asigură prin publicarea în SEAP - sistemul electronic de achiziţii publice, J.O. al U.E. şi Monitorul Oficial

Pentru asumarea autonomiei privind asigurarea răspunderii de către autoritatea contractantă

Corelare cu OUG nr. 34/2006 completată şi modificată prin Legea nr. 337/2006, pentru derularea unitară a procesului

S-a constituit ANRMAP şi structura independentă Consiliul Naţional pentru Soluţionarea Contestaţiilor, care au acelaşi obiect. 



	9 
	Art.6. – Responsabilitatea pentru deciziile adoptate pe parcursul procesului de atribuire a contractelor care intră sub incidenţa legii privind atribuirea contractelor de achiziţie publică revine autorităţii contractante.


	Nemodificat
	8. Articolul 6 se modifică şi va avea următorul cuprins:

„Art.6. – Responsabilitatea pentru deciziile adoptate pe parcursul procesului de atribuire a contractelor care intră sub incidenţa OUG nr. 34/2006 privind atribuirea contractelor de achiziţie publică, a contractelor de concesiune de lucrări publice şi de concesiune de servicii, aprobata cu modificări şi completări prin Legea nr. 337/2006,  revine autorităţii contractante.”

Dep. Mircea Ciopraga -PNL

Dep. Gheorghe Dragomir – PNL

	Corelare cu OUG nr. 34/2006 completată şi modificată prin Legea nr. 337/2006

	10 
	Art.7. – În cazul proiectelor finanţate din fonduri europene, avizele consultative şi rapoartele de activitate se transmit şi Autorităţii de Management competente.


	Nemodificat
	Nemodificat
	

	11 
	Art.8. – Observatorii desemnaţi în procesul de verificare a aspectelor procedurale aferente procesului de atribuire a contractelor de achiziţie publică se supun dispoziţiilor legale referitoare la situaţiile de incompatibilitate sau conflict de interese, aplicabile persoanelor implicate în procesul de verificare sau evaluare a candidaţilor sau ofertanţilor prevăzute în cadrul legal privind atribuirea contractelor de achiziţie publică.


	Nemodificat
	9. Articolul 8 se modifică şi va avea următorul cuprins:

„Art.8. – Observatorii desemnaţi în procesul de verificare a aspectelor procedurale aferente procesului de atribuire a contractelor de achiziţie publică se supun dispoziţiilor legale referitoare la situaţiile de incompatibilitate sau conflict de interese, aplicabile persoanelor implicate în procesul de verificare sau evaluare a candidaţilor sau ofertanţilor prevăzute în OUG nr. 34/2006 privind atribuirea contractelor de achiziţie publică, a contractelor de concesiune de lucrări publice şi de concesiune de servicii, aprobată cu modificări şi completări prin Legea nr. 337/2006. »

Dep. Mircea Ciopraga -PNL

Dep. Gheorghe Dragomir – PNL

	Corelare cu OUG nr. 34/2006 completată şi modificată prin Legea nr. 337/2006

	12 
	Art.9. – Observatorii care vor verifica procedurile de atribuire a contractelor de achiziţie publică, beneficiază de salarii de bază majorate cu 75% faţă de cele prevăzute de lege.


	Nemodificat
	10. Articolului 9 se abrogă.

Dep. Mircea Ciopraga -PNL

Dep. Gheorghe Dragomir – PNL
	Discriminare faţă de celelalte instituţii similare implicate în activitatea de achiziţii publice

	13 
	Art.10. – (1) Constituie contravenţii şi se sancţionează următoarele fapte:

a) încălcarea prevederilor art.5 alin.(1), cu amendă de la 3.000 lei (RON) la 5.000 lei (RON);

b) netrimiterea în termen de 3 zile a documentelor şi informaţiilor referitoare la procesul de atribuire a contractului care face obiectul verificării, solicitate de observatori desemnaţi potrivit prevederilor art.5 alin.(2), cu amendă de la 5.000 lei (RON) la 7.000 lei (RON).

(2) Constatarea şi aplicarea sancţiunilor este de competenţa observatorilor desemnaţi pentru verificarea aspectelor procedurale aferente procesului de atribuire a contractelor.


	Nemodificat
	11. Articolul 10 se modifică şi va avea următorul cuprins:

„Art.10. – (1) Constituie contravenţie şi se sancţionează, cu amendă de la 5.000 lei (RON) la 10.000 lei (RON), netrimiterea în termen de 3 zile a documentelor şi informaţiilor referitoare la procesul de atribuire a contractului care face obiectul verificării, solicitate de observatori desemnaţi potrivit prevederilor art.5 alin.(2).

(2) La propunerea observatorilor  desemnaţi pentru verificarea aspectelor procedurale aferente procesului de atribuire a contractelor, constatarea şi aplicarea sancţiunilor este de competenţa Autorităţii Naţionale pentru Reglementarea şi Monitorizarea Achiziţiilor Publice.”

Dep. Mircea Ciopraga -PNL

Dep. Gheorghe Dragomir – PNL


	Fluidizarea procedurii de aplicare conform art. 294 din OUG nr. 34/2006 

	14 
	Art.11. – Prevederile art.10 referitoare la contravenţii se completează cu dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.


	Nemodificat
	Nemodificat
	

	15 
	Art.12. – Ministerul Finanţelor Publice elaborează norme de aplicare a prezentei ordonanţe de urgenţă, pe care le supune spre adoptare Guvernului în termen de 60 de zile de la data publicării în Monitorul Oficial al României a prezentei ordonanţe de urgenţă.


	Nemodificat
	12. Articolul 12 se modifică şi va avea următorul cuprins:

„Art.12. – Ministerul Finanţelor Publice elaborează, la propunerea Autorităţii Naţionale pentru Reglementarea şi Monitorizarea Achiziţiilor Publice, norme de aplicare a prezentei ordonanţe de urgenţă, pe care le supune spre adoptare Guvernului în termen de 60 de zile de la data publicării în Monitorul Oficial al României a prezentei ordonanţe de urgenţă.”

Dep. Mircea Ciopraga -PNL

Dep. Gheorghe Dragomir – PNL


	Conform atribuţiilor ANRMAP stabilite prin OUG 74/2005.

	16 
	Art.13. – În termen de 30 de zile de la data publicării în Monitorul Oficial al României a prezentei ordonanţe de urgenţă, Ministerul Finanţelor Publice prezintă spre aprobare propuneri de modificare a Hotărârii Guvernului nr.208/2005 privind organizarea şi funcţionarea Ministerului Finanţelor Publice şi a Agenţiei Naţionale de Administrare Fiscală, cu modificările şi completările ulterioare.


	Nemodificat
	13. Articolul 13 se abrogă.

Dep. Mircea Ciopraga -PNL

Dep. Gheorghe Dragomir – PNL


	Corelare cu amendamentul de la poziţia precedentă, astfel încât nu se mai este necesară modificarea HG nr. 208/2005.

	17 
	Art.14. – Prezenta ordonanţă de urgenţă intră în vigoare la data de 30 iunie 2006, cu excepţia art.1 alin.(1), art.12 şi art.13 care intră în vigoare la data publicării în Monitorul Oficial al României.


	Nemodificat
	14. Articolul 14 se modifică şi va avea următorul cuprins:

„Art.14. – Prezenta ordonanţă de urgenţă intră în vigoare la data de 30 iunie 2006, cu excepţia art.1 alin.(1) şi art.12 care intră în vigoare la data publicării în Monitorul Oficial al României.”

Dep. Mircea Ciopraga -PNL

Dep. Gheorghe Dragomir – PNL


	Corelare cu amendamentul precedent prin care s-a propus abrogarea art. 13.


                                   PREŞEDINTE,                                                                    SECRETAR,

                                 Dan Ioan Popescu                                                                 Aurelia Vasile

Consilier,

Silvia Vlăsceanu

